રાત પડતાની સાથે  ઢીંચી ડખ્ખા કરવા ઘાતક હથિયારો સાથે નીકળી પડતા આવારા તત્વો ઉપર રોક લગાવવા પોલીસ કમિશ્નર ગર્વ, જેસીપી અહેમદ, ડીસીપી સૈની, ડીસીપી જાડેજા તથા એસીપીની સૂચનાથી તાલુકા પીઆઇ વી એસ વણઝારાના માર્ગદર્શન હેઠળ પીએસઆઇ એન ડી ડામોર, એએસઆઇ હર્ષદસિંહ ચુડાસમા, વિક્રમભાઈ લોખીલ, ઉમેશભાઈ ચાવડા, ભગીરથસિંહ ઝાલા, અરજણભાઈ ઓડેદરા, વિરેન્દ્રસિંહ જાડેજા, રૂપેશભાઈ પટેલ અને સમગ્ર કાફલો 3 ટીમમાં વિભાજીત કરી વાહન ચેકિંગમાં હતો દરમિયાન પુનિતનગર હાઉસિંગ બોર્ડ ક્વાટરના ભાવેશ રવજીભાઈ સરવૈયાને છરી સાથે ઝડપી લીધો હતો જયારે રીક્ષા લઈને નીકળેલા વાવડી ગામના હસમુખ પ્રેમજીભાઈ મકવાણાને અટકાવી ચેક કરતા પીધેલી હાલતમાં મળી આવતા ધરપકડ કરી રીક્ષા કબ્જે કરી હતી  પુનિતનગરના એક્ટિવાચાલક વિક્રમ મોહનભાઇ ગજીયાને પણ પીધેલી હાલતમાં દબોચી લઇ એક્ટિવા કબ્જે કર્યું હતું તેમજ ભક્તિનગર પોલીસ સ્ટેશનના પીઆઇ વી કે ગઢવીના માર્ગદર્શન હેઠળ પીએસઆઇ  જેબલીયા, એએસઆઇ જયુભા પરમાર, વિક્રમભાઈ ગમારા, રણજીતસિંહ પઢારીયા, ભાવેશભાઈ મકવાણા, રવિરાજભાઈ પટગીર અને મનીષભાઈ શિરોડિયા સહિતના  સોરઠિયાવાડી સર્કલ પાસેથી વાહન ચેકીંગ દરમિયાન બાઈક લઈને નીકળેલા મુંજકાના જીગ્નેશ હરજીવનભાઇ પરમારને અને મવડી લાભદીપ સોસાયટીના નિમેષ રમેશભાઈ કુબેરને બ્રેથ એનેલાઇઝરથી ચેક કરી પીધેલી હાલતમાં દબોચી લઇ બંનેના બાઈક કબ્જે કર્યા હતા.